CELEX: 62009CA0229
Language: sk
Date: 2010-11-11 00:00:00
Title: Vec C-229/09: Rozsudok Súdneho dvora (druhá komora) z  11. novembra 2010 (návrh na začatie prejudiciálneho konania, ktorý podal Bundespatentgericht — Nemecko) — Hogan Lovells International LLP/Bayer CropScience AG [Patentové právo — Prípravky na ochranu rastlín — Nariadenie (ES) č. 1610/96 — Smernica 91/414/EHS — Doplnkový ochranný certifikát pre výrobky na ochranu rastlín — Udelenie certifikátu pre výrobok, ktorý získal dočasné povolenie na uvedenie na trh]

15.1.2011   
            
            
               SK
            
            
               Úradný vestník Európskej únie
            
            
               C 13/10
            
         Rozsudok Súdneho dvora (druhá komora) z 11. novembra 2010 (návrh na začatie prejudiciálneho konania, ktorý podal Bundespatentgericht — Nemecko) — Hogan Lovells International LLP/Bayer CropScience AG
   (Vec C-229/09) (1)
   
   (Patentové právo - Prípravky na ochranu rastlín - Nariadenie (ES) č. 1610/96 - Smernica 91/414/EHS - Doplnkový ochranný certifikát pre výrobky na ochranu rastlín - Udelenie certifikátu pre výrobok, ktorý získal dočasné povolenie na uvedenie na trh)
   2011/C 13/16
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundespatentgericht
   
      Účastníci konania pred vnútroštátnym súdom
   
   
      Žalobkyňa: Hogan Lovells International LLP
   
      Žalovaná: Bayer CropScience AG
   
      Predmet veci
   
   Návrh na začatie prejudiciálneho konania — Bundespatentgericht — Výklad článku 3 ods. 1 písm. b) nariadenia Európskeho parlamentu a Rady (ES) č. 1610/96 z 23. júla 1996 o vytvorení doplnkového ochranného certifikátu pre výrobky na ochranu rastlín (Ú. v. ES L 198, s. 30; Mim. vyd. 03/019, s. 335) — Podmienky na získanie doplnkového ochranného certifikátu — Možnosť vystaviť tento certifikát na základe predošlého povolenia na uvedenie na trh v súlade s článkom 8 ods. 1 smernice 91/414/EHS — Účinná látka jodosulfuron
   
      Výrok rozsudku
   
   Článok 3 ods. 1 písm. b) nariadenia Európskeho parlamentu a Rady (ES) č. 1610/96 z 23. júla 1996 o vytvorení doplnkového ochranného certifikátu pre výrobky na ochranu rastlín sa má vykladať v tom zmysle, že nebráni tomu, aby sa doplnkový ochranný certifikát udelil pre výrobok na ochranu rastlín, ktorému sa udelilo platné dočasné povolenie na uvedenie na trh v súlade s článkom 8 ods. 1 smernice Rady 91/414/EHS z 15. júla 1991 o uvádzaní prípravkov na ochranu rastlín na trh, zmenenej a doplnenej nariadením Európskeho parlamentu a Rady (ES) č. 396/2005 z 23. februára 2005.
   
      (1)  Ú. v. EÚ C 220, 12.9.2009.